Document ID: 31989R3443

*****
ΚΑΝΟΝΙΣΜΟΣ (ΕΟΚ) αριθ. 3443/89 ΤΟΥ ΣΥΜΒΟΥΛΙΟΥ
της 14ης Νοεμβρίου 1989
για την τροποποίηση του κανονισμού (ΕΟΚ) αριθ. 2347/87 για την επιβολή οριστικού δασμού αντιντάμπινγκ στις εισαγωγές μηχανικών ρολογιών χεριού, καταγωγής ΕΣΣΔ
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 12,
την πρόταση της Επιτροπής, που υπεβλήθη μετά από διαβουλεύσεις στο πλαίσιο της συμβουλευτικής επιτροπής που προβλέπεται στον εν λόγω κανονισμό,
Εκτιμώντας:
ότι το άρθρο 1 παράγραφος 3 του κανονισμού (ΕΟΚ) αριθ. 2347/87 (1), όπως τροποποιήθηκε από τον κανονισμό (ΕΟΚ) αριθ. 486/88 (2), προβλέπει εσφαλμένως ότι η τιμή ελεύθερο στα σύνορα της Κοινότητας πριν από τον τελωνισμό μειώνεται κατά 1 % για κάθε μήνα για τον οποίο αναβάλλεται η πληρωμή· ότι, σύμφωνα με τη διατύπωση που χρησιμοποιείται πάντοτε στους υπόλοιπους παρόμοιους κανονισμούς που επιβάλλουν δασμούς αντιντάμπινγκ, η εν λόγω τιμή θα πρέπει να αυξάνεται ή να μειώνεται κατά 1 % αντίστοιχα για κάθε μείωση ή παράταση της προθεσμίας πληρωμής κατά ένα μήνα· ότι πρέπει να τροποποιηθεί ο εν λόγω κανονισμός κατά τρόπο που να ευθυγραμμίζεται η διατύπωσή του με τη διατύπωση των υπόλοιπων παρόμοιων κανονισμών·
ότι η παρούσα τροποποίηση δεν μπορεί να επηρεάσει την προθεσμία ισχύος πέντε ετών του μέτρου που θεσπίζεται με τον κανονισμό (ΕΟΚ) αριθ. 2347/87,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 2347/87, η παράγραφος 3 αντικαθίσταται από το ακόλουθο κείμενο:
«3. Η τιμή ελεύθερο στα σύνορα της Κοινότητας πριν από τον τελωνισμό θεωρείται καθαρή, αν οι πραγματικοί όροι και συνθήκες πωλήσεως προβλέπουν ότι η πληρωμή θα γίνει σε προθεσμία 30 ημερών από την ημερομηνία αποστολής· θα μειώνεται ή θα αυξάνεται αντίστοιχα κατά 1 % για κάθε μείωση ή παράταση της προθεσμίας πληρωμής κατά ένα μήνα.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Νοεμβρίου 1989.

Labels: 1
4
18